
ANUNȚ CONCURS POST BIBLIOTECAR ȘCOLAR


Colegiul Național „Ion Luca Caragiale” Moreni organizează concurs pentru ocuparea unui post de 1 normă, perioadă nedeterminată, Bibliotecar școlar.
Concursul de ocupare a posturilor de bibliotecar şcolar în  unitatea  de  învăţământ  preuniversitar  se  va  organiza  şi  desfăşura  în  temeiul H.G. Nr. 1336/2022, publicată în Monitorul Oficial Nr. 1078/08.11.2022.

Condiţiile generale prevăzute de art. 15 din H.G. 1336/08.11.2022

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a)	are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b)	cunoaște limba română, scris și vorbit;
c)	are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d)	are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e)	îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f)	nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g)	nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h)	nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiții specifice:
•	competențe de utilizare a calculatorului (Microsoft Office, Internet) și a platformelor informatice specifice gestionării bibliotecilor școlare și a manualelor școlare; 
•	cunoașterea și utilizarea instrumentelor informatice necesare desfășurării activității de bibliotecă școlară. 
Condiții de studii: 
•	conform Legii învățământului preuniversitar 198/2023, cu modificările și completările ulterioare (pentru funcţia de bibliotecar, de documentarist şi de redactor - absolvirea, cu examen de diplomă, a unei instituţii de învăţământ superior, secţia de biblioteconomie)

Competențe și aptitudini evaluate în cadrul interviului:
•	abilități de comunicare și relaționare cu beneficiarii serviciilor bibliotecii; 
•	capacitate de lucru în echipă; 
•	capacitate de organizare și gestionare a activităților specifice bibliotecii; 
•	disponibilitate pentru implicarea în proiecte și activități educative și extrașcolare ale unității de învățământ.

Concursul se va desfășura la Colegiul Național ”Ion Luca Caragiale” Moreni, cu sediul în jud. Dâmbovița, Moreni, str 22 Decembrie 1989, nr 16. Dosarele de înscriere vor fi depuse la secretariatul unității școlare:
1.	Persoană contact: Măcelaru Adriana-Florentina; tel. 0245667075
2.	Detalii la adresa de e-mail: colegiulcaragiale.moreni@scolidb.ro 

Documentele solicitate pentru întocmirea dosarelor de concurs sunt:
[bookmark: _Hlk235205007]1.	Cerere de înscriere la concurs pentru ocuparea postului de bibliotecar şcolar;
2.	Copia C.I (plus anexa-domiciliu, în cazul depunerii CEI);
3.	Curriculum vitae în format European;
4.	Scrisoare de intenție;
5.	Copie Certificat de naștere și căsătorie (acte doveditoare ale schimbării numelui, după caz);
6.	Copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului, solicitate de angajator;
7.	Copia carnetului de muncă conformă cu originalul, sau după caz, o adeverință care să ateste vechimea în muncă/Revisal;
8.	Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează (candidatul declarat eligibil, are obligația de a prezenta cazierul judiciar cel târziu în ziua probei scrise).
9.	Certificat de integritate;
10.	Adeverinţă medicală care să ateste starea corespunzătoare de sănătate eliberată de medicul de familie sau de o unitate sanitară abilitată;
11.	Dacă este cazul, documente care să susțină experiența profesională prezentată în curriculum vitae/ scrisoarea de intenție, în măsura în care aceasta este relevantă pentru postul vizat (atașarea documentelor reprezintă un avantaj)

Notă: copiile documentelor de la punctele 4-7 vor fi însoțite de cele originale pentru certificare conform cu originalul, la sediul unității de învățământ.
Toate documentele care alcătuiesc dosarul de concurs vor fi depuse într-un dosar, fără folii de protecție din plastic, perforate și ordonate în conformitate cu ordinea prevăzută în prezentul anunț. Filele dosarului vor fi numerotate și înscrise într-un opis, întocmit în dublu exemplar, care va cuprinde numărul total de file ale dosarului.

Nerespectarea cerințelor privind întocmirea și prezentarea dosarului de concurs, astfel cum sunt prevăzute în prezentul anunț, atrage respingerea dosarului în etapa de verificare a eligibilității candidaților (proba de selecție a dosarelor).

BIBLIOGRAFIE
1.	Legea Bibliotecilor, nr. 334 / 31. 05. 2002, republicată şi actualizată.
2.	Legea învățământului preuniversitar – Legea nr. 198/2023
3.	Fişa postului de bibliotecar Ordin 4247/2020 cu modificări și completări ulterioare;
4.	Regulament de organizare şi funcţionare a bibliotecilor şcolare şi a centrelor de documentare şi informare OMECTS nr. 5.556 din 7 octombrie 2011
5.	Manualul bibliotecarului şcolar, Atelier didactic, Bucureşti, 2003
6.	Metodologia de aplicare a normelor ISBD (M)
7.    ROFUIP aprobat prin OME nr 5726/12.08.2024
7.	Regneală Mircea, Studii de biblioteconomie, Ex. Ponto, Constanţa, 2000

TEMATICA
•	Rolul bibliotecii şcolare- funcţiile bibliotecii şcolare şi ale bibliotecarului şcolar;
•	Dezvoltarea colecţiilor- mijloace de completare a colecţiilor, criteriu de dezvoltare a colecţiilor în biblioteca şcolară;
•	Evidenţa colecţiilor- proceduri de evidenţă publicațiilor, primirea publicaţiilor şi introducerea lor în gestiunea bibliotecii, documente de evidenţă(RMF,RI,fişe de evidenţă preliminară pentru seriale), reguli de completare a documentelor de evidenţă(RMF si RI);
•	Catalogarea publicaţiilor- scopul catalogării publicaţiilor, tipuri de cataloage, organizarea cataloagelor;
•	Realizarea fişei bibliografice a cărţii- zonele ISBD(M), publicaţia(ISBD);
•	Clasificarea. Cotarea publicaţiilor- scopul clasificării documentelor, clasificarea zecimală, universală(clase, subclase, indici auxiliar), tabele de autori, semnul de autor;
•	Organizarea colecţiilor- organizarea bibliotecii, aranjarea cărţilor la raft;
•	Gestiunea bibliotecilor- predarea-primirea unei biblioteci şcolare, inventarul bibliotecilor, proceduri şi acte în contabilitate privind inventarierea colecţiilor bibliotecii şcolare;
•	Eliminarea din gestiune a publicaţiilor- casarea publicaţiilor,	proceduri de casare în biblioteca şcolară;
•	Evidența manualelor școlare;
•	Relaţii cu utilizatorii- regulamentul intern al bibliotecii şcolare, serviciul de împrumut şi sala de lectură, statistica de bibliotecă, marketingul de bibliotecă.

CONCURSUL VA CONSTA ÎN URMĂTOARELE ETAPE:
•	Selecția dosarelor (probă eliminatorie, cu calificativ ADMIS/RESPINS)
•	Proba scrisă – 100 de puncte
•	Proba de interviu – 100 de puncte
Participă la proba de interviu candidații care sunt declarați ADMIS la selecția dosarelor (probă eliminatorie) și au obținut minimum 50 de puncte la proba scrisă. De asemenea, punctajul minim pentru a promova proba de interviu este de 50 de puncte. Punctajul final se calculează ca medie aritmetică a punctajelor acordate la cele două probe. 
Se consideră admis candidatul care a obținut cel mai mare punctaj final. În caz de egalitate, criteriile de departajare sunt, în ordine, punctajul obținut la interviu, apoi punctajul de la proba scrisă.

Calendar concurs:

	1
	Data limită de depunere a dosarelor
	11 Aug. 2026
	15:00

	2
	Selecția dosarelor
	12 Aug. 2026
	16.00

	3
	Afișarea rezultatelor selecției dosarelor
	13 Aug. 2026
	12:00

	4
	Proba scrisă
	19 Aug. 2026
	09:00

	5
	Afișarea rezultatelor la proba scrisă
	19 Aug. 2026
	14:00

	6
	Depunere contestații la proba scrisă
	19 Aug. 2026
	14:00- 16.00

	7
	Afișarea rezultatelor la contestații - proba scrisă
	20 Aug. 2026
	10:00

	8
	Interviul
	20 Aug. 2026
	11:00

	9
	Afișarea rezultatelor la proba de interviu
	20 Aug. 2026
	16:00

	10
	Afișare rezultat final
	20 Aug. 2026
	[bookmark: _GoBack]17:00



Director,
Prof. Mihaela DULEA

